ตำบลห้วยน้ำหอม

ห้วยน้ำหอม เป็นตำบลในอำเภอลาดยาว จังหวัดนครสวรรค์ เดิมเป็นพื้นที่ของอำเภอโกรกพระ และอำเภอบ้านไร่ อำเภอทัพทัน จังหวัดอุทัยธานี 

 ที่ตั้งและอาณาเขต 
ตำบลห้วยน้ำหอม มีอาณาเขตติดต่อกับเขตการปกครองข้างเคียงดังต่อไปนี้ วันที่ 7 ตุลาคม พ.ศ. 2541

 ทิศเหนือ ติดต่อกับตำบลศาลเจ้าไก่ต่อ และตำบลลาดยาว
 ทิศตะวันออก ติดต่อกับตำบลสร้อยละคร และตำบลมาบแก
 ทิศใต้ ติดต่อกับตำบลไผ่เขียว (อำเภอสว่างอารมณ์ จังหวัดอุทัยธานี)
 ทิศตะวันตก ติดต่อกับตำบลชุมตาบง ตำบลปางสวรรค์ (อำเภอชุมตาบง) และตำบลแม่วงก์ (อำเภอแม่วงก์)

 ประวัติ 
ห้วยน้ำหอมเดิมเป็นหมู่บ้านในเขตอำเภอบ้านไร่ จังหวัดอุทัยธานี ต่อมาได้โอนขึ้นตำบลมาบแก อำเภอทัพทัน ก่อนที่จะย้ายมาขึ้นอยู่กับเขตการปกครองของอำเภอลาดยาว วันที่ 17 มกราคม พ.ศ. 2468 ซึ่งเมื่อก่อนมีชื่อว่า "บ้านน้ำหอม" โดยมีกำนันคนแรก คือ กำนันตุ่น และได้เปลี่ยนชื่อเป็น ห้วยน้ำหอมประวัติตำบลห้วยน้ำหอม อำเภอลาดยาว จังหวัดนครสวรรค์ - ข้อมูลทั่วไปของตำบลห้วยน้ำหอม กศน.ตำบลห้วยน้ำหอม สืบค้นเมื่อวันที่ 8 พฤศจิกายน พ.ศ. 2567 ก่อนที่ พ.ศ. 2472 ได้รวมบ้านทุ่งแคหวาน บ้านสะเดาซ้าย ของตำบลลาดยาว และบ้านห้วยน้ำหอม บ้านใหม่ บ้านหนองจิก ของตำบลมาบแก ตั้งขึ้นเป็นตำบลห้วยน้ำหอม วันที่ 27 ตุลาคม พ.ศ. 2473

ตำบลห้วยน้ำหอมมีพื้นที่กว่า 30 หมู่บ้าน พ.ศ. 2506 จึงแยกบางส่วนของตำบลลาดยาวและตำบลห้วยน้ำหอม ไปตั้งเป็น ตำบลแม่วงก์ วันที่ 2 ตุลาคม พ.ศ. 2505 ซึ่งภายหลังแยกเป็นตำบลแม่เล่ย์ วันที่ 25 กรกฎาคม พ.ศ. 2515 ตำบลวังซ่าน วันที่ 30 ตุลาคม พ.ศ. 2522 ตำบลเขาชนกัน วันที่ 17 สิงหาคม พ.ศ. 2533 และตำบลศาลเจ้าไก่ต่อ และปี พ.ศ. 2534 ได้แยกพื้นที่ตำบลห้วยน้ำหอม ตั้งเป็น ตำบลปางสวรรค์ วันที่ 29 สิงหาคม พ.ศ. 2534 และปี พ.ศ. 2533 กำนันตำบลแม่วงก์ ยื่นขอจัดตั้งกิ่งอำเภอขึ้นใหม่ โดยปี พ.ศ. 2535 ได้รวมตำบลแม่วงก์ ตำบลแม่เล่ย์ ตำบลวังซ่าน ตำบลเขาชนกัน ตำบลปางสวรรค์ ตำบลห้วยน้ำหอม ไปตั้งเป็น กิ่งอำเภอแม่วงก์ วันที่ 22 เมษายน พ.ศ. 2535 

ขณะจัดตั้งกิ่งอำเภอได้ 7 เดือน เขตตำบลห้วยน้ำหอม ของกิ่งอำเภอแม่วงก์ได้แจ้งแก่ทางราชการว่าประชาชนตำบลห้วยน้ำหอมบางส่วน ไปติดต่อราชการกับอำเภอลาดยาว สะดวกกว่าไปติดต่อกับกิ่งอำเภอแม่วงก์ แต่ยังมีพื้นที่บางหมู่บ้านที่ยังสะดวกในการติดต่อราชการกับกิ่งอำเภอแม่วงก์ จึงแยกพื้นที่ 9 หมู่บ้านของตำบลห้วยน้ำหอม ตั้งเป็น ตำบลแม่เปิน และแยก 9 หมู่บ้านของตำบลห้วยน้ำหอม ตั้งขึ้นเป็นตำบลชุมตาบง วันที่ 13 พฤศจิกายน พ.ศ. 2535เพื่อให้ทั้ง 18 หมู่บ้านนั้นขึ้นการปกครองกับกิ่งอำเภอแม่วงก์ ถัดมาปี พ.ศ. 2537 ทางราชการจึงได้โอนท้องที่ตำบลห้วยน้ำหอม (ส่วนที่เหลือจากการแยกตำบลแม่เปินและตำบลชุมตาบง) กลับเข้าไปสมทบในการปกครองของทางอำเภอลาดยาวดังเดิม วันที่ 8 ธันวาคม พ.ศ. 2537

 การปกครองส่วนภูมิภาค 

 การปกครองส่วนภูมิภาค 
ตำบลห้วยน้ำหอมแบ่งพื้นที่การปกครองออกเป็น 10 หมู่บ้าน ได้แก่

 หมู่ที่ 1 บ้านศรีไกรลาศ
 หมู่ที่ 2 บ้านวังหิน
 หมู่ที่ 3 บ้านหัวเขาลานคา
 หมู่ที่ 4 บ้านกกกอก
 หมู่ที่ 5 บ้านสะเดาซ้าย
 หมู่ที่ 6 บ้านศรีทอง
 หมู่ที่ 7 บ้านโป่งสังข์
 หมู่ที่ 8 บ้านห้วยน้ำหอม
 หมู่ที่ 9 บ้านทุ่งนาผาสุข
 หมู่ที่ 10 บ้านเทียนชัย

 อ้างอิง 

ห้วยน้ำหอม
ห้วยน้ำหอม